*Príloha č. 2 Návrh rámcovej dohody*

NÁVRH

**Rámcová dohoda č.**

uzavretá podľa § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“)

(ďalej len „**zmluva**“)

**Článok I.**

**1. Objednávateľ**

Názov: **Psychiatrická nemocnica Profesora Matulaya Kremnica**

Sídlo: Československej armády 234/139, 967 01 Kremnica

Štatutárny orgán: Ing. Vladimír Husárček, riaditeľ

IČO: 00 606 987

DIČ: 2020536562

IČ DPH: SK2020536562 – nie je platiteľ DPH

Bankové spojenie: Štátna pokladnica, Bratislava

IBAN: SK37 8180 0000 0070 0028 8237

SWIFT: SPSRSKBA

Kontakt e-mail: [pnkremnica@gmail.com](mailto:pnkremnica@gmail.com)

Tel. č./fax. č.: Tel.: +421 45 6705 110 / Fax: +421 45 6742 149

Zriadený: Zriaďovacou listinou MZ SR č. 1842/90-A/II-3 zo dňa 18.12.1990

(ďalej len „**objednávateľ**“)

**2. Dodávateľ** (*doplní uchádzač*)

Obchodné meno: .............................................................

Sídlo: .............................................................

Štatutárny orgán: .............................................................

Zástupca na jednanie

vo veciach zmluvných: ............................................................

IČO: ............................................................

DIČ: .............................................................

IČ DPH: .............................................................

Bankové spojenie: .............................................................

IBAN: .............................................................

SWIFT: .............................................................

Kontakt e-mail: .............................................................

Tel. č./fax. č.: .............................................................

Zapísaný: .............................................................

(ďalej len „**dodávateľ**“)

(ďalej spoločne aj „**účastníci rámcovej dohody**“ alebo „**zmluvné strany**“)

**Článok II.**

**Úvodné ustanovenia**

* 1. Táto zmluva sa uzatvára ako výsledok zadávania nadlimitnej zákazky s názvom predmetu: **„Dodávka zemného plynu“** (ďalej aj len „**verejné obstarávanie**“), v rámci ktorej sa Dodávateľ stal úspešným uchádzačom vybraným Objednávateľom v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon o verejnom obstarávaní**“).

**Článok III.**

**Predmet rámcovej dohody**

* 1. Predmetom zmluvy je zabezpečenie združenej dodávky zemného plynu pre potreby vykurovania a technologické účely (výroba pary na ohrev TÚV, pre potreby kuchyne a práčovne) Objednávateľa, bližšie špecifikované v Prílohe č. 1, ktorá je neoddeliteľnou súčasťou tejto zmluvy.
  2. Dodávateľ zaväzuje dodať Objednávateľovi zemný plyn do OM Objednávateľa v dohodnutom množstve bez prerušenia, v kvalite zodpovedajúcej technickým podmienkam Prevádzkovateľa distribučnej siete (ďalej ako „PDS“) pri súčasnom dodržaní platných právnych predpisov, technických podmienok a prevádzkového poriadku PDS, v dohodnutom čase a podľa ostatných Zmluvných špecifikácií,
  3. Dodávateľ zaväzuje zabezpečiť pre Objednávateľa prepravu zemného plynu, distribúciu zemného plynu, regulované distribučné služby od príslušného PDS, ku ktorej je OM Objednávateľa pripojené a ostatné súvisiace služby (ďalej aj ako **„Distribučné služby“**),
  4. Dodávateľ zaväzuje prevziať za Objednávateľa zodpovednosť za odchýlku za OM Objednávateľa voči zúčtovateľovi odchýlok, a

ods. 3.2 až ods. 3.4 ďalej spolu aj ako **„Plnenie“**

* 1. Objednávateľ sa zaväzuje riadne a včas dodané Plnenie dohodnutým spôsobom prevziať a zaplatiť zaň Dodávateľovi dohodnutú Cenu.
  2. Dodávateľ je povinný počas trvania zmluvného vzťahu zabezpečiť pre Objednávateľa oprávnenú osobu - konzultanta, ktorý bude poskytovať všetky služby spojené s dodávkou predmetu zákazky s osobitou starostlivosťou, bude zodpovedný za sprostredkovanie distribučných a ostatných služieb, bude vždy dostupný na vybavovanie požiadaviek e-mailom alebo telefonicky, bude zodpovedný za individuálny prístup podľa požiadaviek Objednávateľa. Táto služby bude súčasťou ceny za predmet zákazky a nebude spoplatnená osobitne.

**Článok IV.**

**Čas, miesto a spôsob plnenia rámcovej dohody**

1. Rámcová dohoda na dodávku zemného plynu sa uzatvára na dobu určitú, a to na dobu 6 mesiacov (od 01.01.2022 do 30.06.2022), odo dňa nadobudnutia jej účinnosti do uplynutia Zmluvného obdobia.
2. Zmluvné obdobie združenej dodávky zemného plynu do OM Objednávateľa je obdobie uvedené v príslušnej Špecifikácii alebo Zmluvnej špecifikácii pre OM , počas ktorého má Dodávateľ poskytovať Objednávateľovi dohodnuté Plnenie (ďalej len **„Zmluvné obdobie“**), pričom v rámci Zmluvného obdobia sa konkrétna hodina predstavujúca začiatok a koniec dodávky elektriny/plynu riadi Energetickými predpismi.
3. Miestom Plnenia podľa zmluvy je OM Objednávateľa, pripojené do siete príslušného prevádzkovateľa. Technické údaje a identifikácia OM Objednávateľa (POD kód) sú uvedené v Prílohe č. 1 tejto zmluvy.
4. Plnenie sa považuje za dodané prechodom zemného plynu z distribučnej siete príslušného PDS, ku ktorej je OM Objednávateľa pripojené, do OM Objednávateľa, t.j. prechodom plynu cez výstupnú prírubu určeného meradla inštalovaného a prevádzkovaného príslušným PDS pre konkrétne OM Objednávateľa. Týmto momentom sa zároveň uskutočňuje prechod vlastníckych práv k dodanému Plneniu a nebezpečenstvo škody.
5. Meranie dodaného množstva zemného plynu vykonáva v súlade s Energetickými predpismi príslušný PDS, do ktorej je OM Objednávateľa pripojené, pričom takto určené množstvo dodaného zemného plynu je pre Objednávateľa a Dodávateľa záväzné. Možnosť reklamácie alebo žiadosti o preskúšanie určeného meradla v súlade s Energetickými predpismi nie je týmto dotknutá.
6. Dodávka zemného plynu je považovaná za opakované Plnenie poskytované Dodávateľom Objednávateľovi, a to maximálne v mesačných lehotách počas celého obdobia dodávky dohodnutého v Zmluve na dodávku zemného plynu, pokiaľ sa zmluvné strany nedohodnú neskôr inak.
7. Odpojenie od zdroja zemného plynu sa vylučuje.
8. Pokiaľ je Zmluva na dodávku zemného plynu uzatváraná v súvislosti so zmenou dodávateľa zemného plynu v zmysle Energetických predpisov (ďalej len **„Zmena dodávateľa“**), je Dodávateľ povinný poskytovať dohodnuté Plnenie a Objednávateľ povinný platiť akúkoľvek úhradu alebo preddavok najskôr nadobudnutím právnych účinkov Zmeny dodávateľa v súlade s Energetickými predpismi. Zodpovednosť za škodu v zmysle Energetických predpisov vzniknutú v súvislosti s tým, že k Zmene Dodávateľa nedošlo najneskôr ku dňu začatia Zmluvného obdobia v zmysle Zmluvy na dodávku elektriny/plynu, tým nie je dotknutá. Dodávateľ sa zaväzuje zabezpečiť všetky úkony súvisiace so zmenou dodávateľa.

**Článok V.**

**Cena**

* 1. Cena za Plnenie je stanovená ako celková cena za dodávku zemného plynu vrátane všetkých s tým súvisiacich Distribučných služieb počas Zmluvného obdobia, a to s prihliadnutím na Špecifikáciu alebo Zmluvnú špecifikáciu Plnenia, t.j. najmä na vyčíslené predpokladané množstvo objemu zemného plynu, dĺžku trvania Zmluvného obdobia a zvolenú pásmovú tarifu pre konkrétny druh Plnenia maximálne vo výške:

Cena celkom bez DPH: \_\_\_\_\_\_\_\_\_\_\_\_ EUR

DPH 20 %: \_\_\_\_\_\_\_\_\_\_\_\_ EUR

Cena celkom s DPH: \_\_\_\_\_\_\_\_\_\_\_\_ EUR

(slovom: \_\_\_\_\_\_\_\_\_\_\_\_eur),

* 1. Celková cena za Plnenie v zmysle ods. 5.1. tohto článku zahŕňa:

a) cenu za dodávku elektriny/plynu s prihliadnutím na Špecifikáciu alebo Zmluvnú špecifikáciu Plnenia (predpokladané množstvo, zmluvné obdobie dodávky Plnenia, pásmová tarifa, a pod.), vrátane ceny a nákladov za prevzatie zodpovednosti za odchýlku Dodávateľa v zmysle ustanovenia ods. 3.1 písm. c) článku III.

b) cenu za Distribučné služby, a to za prepravu zemného plynu, distribúciu zemného plynu, systémové služby a ostatné regulované položky, ktorých výška je určená podľa aktuálneho cenníka distribúcie príslušného PDS platného v čase predloženia Kontraktačnej alebo Obchodnej ponuky Dodávateľa a príslušných cenových rozhodnutí ÚRSO platných v čase predloženia Kontraktačnej alebo Obchodnej ponuky Dodávateľa,

c) daň z pridanej hodnoty, pokiaľ je v Zmluve uvedená cena vrátane DPH,

d) spotrebnú daň z Plnenia v zmysle **Zákona o spotrebných daniach** v prípade, ak Objednávateľ v Špecifikácii alebo Zmluvnej špecifikácii explicitne neuviedol požiadavku na oslobodenie od spotrebnej dane.

* 1. Ak Objednávateľ napriek tomu, že v Zmluvnej špecifikácii explicitne požadoval dodanie Plnenia oslobodeného od spotrebnej dane, nepredloží Dodávateľovi najneskôr do začatia dodávky Plnenia na základe uzavretej Zmluvy:

- osvedčenie o registrácii platiteľa dane na spotrebnú daň v zmysle Zákona o spotrebných daniach alebo

- povolenie na oslobodenú elektrinu/plyn v zmysle Zákona o spotrebných daniach,

je Dodávateľ oprávnený účtovať k základu ceny za dodávku Plnenia bez DPH aj spotrebnú daň v zmysle Zákona o spotrebných daniach, a to vo výške platnej ku dňu dodania Plnenia.

* 1. Ak dôjde počas platnosti a účinnosti Zmluvy k zákonnej zmene výšky sadzby DPH, či spotrebnej dane podľa Zákona o spotrebných daniach, alebo k zavedeniu iných daní alebo poplatkov legislatívou SR, ktoré nie sú uplatňované v čase uzavretia zmluvy, je Dodávateľ oprávnený účtovať k cene za dodávku Plnenia aj takto zmenenú výšky sadzby DPH a/alebo spotrebnej dane v zmysle Zákona o spotrebných daniach, a to vo výške platnej ku dňu dodania Plnenia, pokiaľ prechodné ustanovenia príslušného právneho predpisu neustanovujú inak alebo pokiaľ nie je Plnenie od príslušnej spotrebnej dane oslobodené.
  2. V prípade zmeny výšky spotrebnej dane podľa Zákona o spotrebných daniach, zmeny DPH, resp. zavedenie iných daní alebo poplatkov legislatívou SR počas Zmluvného obdobia, je Dodávateľ povinný bezodkladne informovať Objednávateľa o tejto skutočnosti na svojom webovom sídle najneskôr do termínu vystavenia prvej faktúry s novými sadzbami, ako aj písomne spoločne s prvou faktúrou s novými sadzbami. V oznámení budú uvedené nové sadzby a poplatky.
  3. Dodávateľ si nebude uplatňovať voči Objednávateľovi žiadne sankcie v prípade neodobratia/prekročenia celkového zmluvného množstva zemného plynu. Dodávateľ bude účtovať len skutočne odobraté množstvo zemného plynu.
  4. Dodávateľ sa zaväzuje, že nebude zvyšovať cenu, ak dôjde k odchýlke od predpokladanej spotreby zemného plynu špecifikovanej v tejto zmluve.
  5. Dodávateľ nie je oprávnený účtovať Objednávateľovi akékoľvek ďalšie náklady alebo poplatky za Plnenie, okrem tých, ktoré sú uvedené v tomto článku OUEP. Tým nie je dotknutý nárok Dodávateľa na náhradu škody voči Objednávateľovi, ktorá mu vznikla v dôsledku porušenia povinností Dodávateľa vyplývajúcich mu zo Zmluvy alebo kogentných ustanovení príslušných Energetických predpisov.
  6. Dodávateľ sa zaväzuje, že predložená cena je konečná, zahŕňa všetky náklady za dodávku ZP, t. j. náklady súvisiace so službami obchodníka, cenu odchýlky, cenu za komoditu, cenu za prenos, distribúciu, systémové služby, prevádzkovanie systému, služby súvisiace s revíziou rozvodov a siete a zabezpečenie ich prevádzkyschopnosti, straty, spotrebnej dane, poplatkov za výkon a všetky ostatné položky, vrátane regulovaných, ktorých výška je určená podľa aktuálneho cenníka distribúcie príslušného PDS platného v čase predloženia ponuky a v tom čase platných príslušných cenových rozhodnutí ÚRSO.
  7. V prípade, ak sa po uzatvorení tejto zmluvy preukáže, že na relevantnom trhu existuje cena (ďalej tie ako ,,nižšia cena“) za rovnaké alebo porovnateľné plnenie ako je obsiahnuté v tejto zmluve a Dodávateľ už preukázateľne v minulosti za takúto nižšiu cenu plnenie poskytol, resp. ešte stále poskytuje, pričom rozdiel medzi nižšou cenou a cenou podľa tejto zmluvy je viac ako 5 % v neprospech ceny podľa tejto zmluvy, zaväzuje sa Dodávateľ poskytnúť Objednávateľovi pre takéto plnenie objednané po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto zmluvy a nižšou cenou.
  8. Dodávateľ je povinný zabezpečiť dodávku zemného plynu aj v prípade, ak dôjde k predčasnému ukončeniu zmluvného vzťahu a to do doby, kým nebude zabezpečený prechod plnenia plynule na ďalšieho Dodávateľa.

**Článok VI.**

**Platobné a fakturačné podmienky**

* 1. Úhrady faktúr sa uskutočnia v mene Euro (€) formou bezhotovostného platobného styku. Dňom úhrady sa rozumie deň, kedy bola odpísaná fakturovaná suma z účtu Objednávateľa na účet Dodávateľa.
  2. Objednávateľ upozorňuje, že neposkytuje preddavky ani zálohové platby.
  3. Dodávateľ zašle Objednávateľovi po skončení každého fakturačného obdobia vyúčtovaciu faktúru za skutočne odobraté a namerané množstvá zemného plynu OM Objednávateľa. Fakturačné obdobie je obdobie od prvého do posledného dňa (vrátane) každého kalendárneho mesiaca.
  4. Faktúra musí obsahovať všetky náležitosti daňového dokladu v zmysle platných právnych predpisov Slovenskej republiky (najmä zákon č. 222/2004 Z. z. o dani z pridanej hodnoty v znení neskorších predpisov). Prílohou faktúr bude aj detailný rozpis OM, tabuľka a grafický prehľad nameraných hodnôt spotreby za fakturované obdobie.
  5. Faktúra musí ďalej obsahovať aj náležitosti v zmysle príslušných energetických predpisov, vrátane informácie o skladbe integrovanej ceny za dodávku plnenia, t. j. jednotkovú cenu, množstvo MJ, spolu bez DPH, sadzba DPH, celková cena s DPH.
  6. Splatnosť faktúry je 30 kalendárnych dní odo dňa jej vystavenia a následného doručenia Objednávateľovi. Faktúra môže byť zaslaná Objednávateľovi elektronicky na vopred dohodnutú e-mailovú adresu alebo poštou na adresu Objednávateľa.
  7. Dodávateľ tovaru je povinný vystaviť faktúru za dodávku tovaru najneskôr do 5 (piateho) pracovného dňa v mesiaci, nasledujúcom po dni dodania tovaru.
  8. Ak vzniknú pri fakturácii dodávok chyby z dôvodu nesprávneho odpočtu, použitím nesprávnej konštanty, použitím nesprávnej sadzby, matematickou chybou a podobne, majú Objednávateľ a Dodávateľ nárok na vyrovnanie nesprávne fakturovaných čiastok.
  9. Reklamovať formálnu alebo vecnú správnosť a úplnosť faktúry, resp. jej povinných príloh majú obe zmluvné strany a to bez zbytočného odkladu. Zároveň vzniká ich nárok na odstránenie zistených nedostatkov. Strana, na ktorú bola reklamácia smerovaná, oznámi výsledok šetrenia druhej strane najneskôr v lehote 30 dní odo dňa, kedy jej bola reklamácia doručená. Reklamácia má odkladný účinok na splatnosť faktúry.
  10. Dodávateľ nemôže postúpiť pohľadávky voči Objednávateľovi tretej osobe, podľa § 524 a násl. zákona č. 40/1964 Zb. Občianskeho zákonníka v znení neskorších predpisov (ďalej len ,,Občiansky zákonník“), bez predchádzajúceho súhlasu Objednávateľa. Právny úkon, ktorým Dodávateľ postúpi pohľadávky voči Objednávateľovi tretej osobe bez predchádzajúceho súhlasu Objednávateľa je podľa § 39 Občianskeho zákonníka neplatný. Dodávateľ berie na vedomie, že súhlas Objednávateľa je platný len za podmienky, že bol na takýto úkon udelený predchádzajúci písomný súhlas Ministerstva zdravotníctva SR. Pokiaľ budú pohľadávky z tejto zmluvy Dodávateľom postúpené na iný subjekt so zmluvným dojednaním, takýto právny úkon je podľa ustanovenia § 369 Občianskeho zákonníka absolútne neplatný.

**Článok VII.**

**Povinnosti Dodávateľa**

* 1. V Zmluve sa Dodávateľ zaväzuje zabezpečiť do OM Objednávateľa bezpečnú a spoľahlivú dodávku zemného plynu v kvalite garantovanej Technickými podmienkami prístupu a pripojenia do siete príslušného PDS, ako aj distribúciu zemného plynu za predpokladu, ak je OM Objednávateľa pripojené k distribučnej sieti príslušného PDS, vrátane s tým súvisiacich ostatných regulovaných služieb a prevziať za Objednávateľa zodpovednosť za odchýlku za OM Objednávateľa uvedené v Zmluve voči zúčtovateľovi odchýlok.
  2. Dodávka Plnenia sa uskutoční iba na základe platne uzatvorenej Zmluvy, v opačnom prípade sa odber Plnenia považuje v zmysle príslušných ustanovení Zákona o energetike za neoprávnený odber. Ustanovenia §§ 46 a 82 Zákona o energetike ustanovujú ďalšie prípady neoprávneného odberu zemného plynu.
  3. Dodávateľ je pri poskytovaní Plnenia povinný dodržiavať Energetické predpisy.
  4. Dodávateľ sa zaväzuje priebežne vyhodnocovať (minimálne 1x ročne) priebeh spotreby zemného plynu na jednotlivých OM Objednávateľa a navrhne Objednávateľovi prípadné zmeny v nastavení technických špecifikácií za účelom zníženia nákladov
  5. Distribučné služby sa uskutočňujú v súlade s platnými Energetickými predpismi, Prevádzkovým poriadkom príslušného PDS a v kvalite podľa Technických podmienok prístupu a pripojenia do siete príslušného PDS.
  6. Dodávateľ vyhlasuje, že v čase uzatvorenia tejto Zmluvy má splnené povinnosti, ktoré mu vyplývajú zo zákona č. 315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**zákon o registri partnerov verejného sektora**“). V prípade, ak sa budú na strane Dodávateľa ako zmluvné strany podieľať viaceré subjekty, podmienku podľa predchádzajúcej vety musia splniť všetky tieto subjekty, ak im táto povinnosť vyplýva zo zákona o registri partnerov verejného sektora.

**Článok VIII.**

**Povinnosti Objednávateľa**

* 1. Objednávateľ je povinný pri odbere Plnenia dodržiavať Energetické predpisy.
  2. Objednávateľ je povinný poskytnúť Dodávateľovi za účelom riadneho dodania či poskytnutia Plnenia v potrebnej dobe nevyhnutnú súčinnosť, najmä zabezpečiť, že OM Objednávateľa bude pripojené do distribučnej siete príslušného PDS, ako aj ukončenie zmluvy o dodávke zemného plynu s aktuálnym dodávateľom zemného plynu ku dňu predchádzajúcemu dňu začatia dodávky na základe Zmluvy. Súčinnosťou Objednávateľa sa nerozumie plnenie alebo suplovanie povinností Dodávateľa vyplývajúcich zo Zmluvy či príslušných všeobecne záväzných právnych predpisov.
  3. Objednávateľ je povinný pri uzavretí Zmluvy na dodávku zemného plynu mať užívacie právo k nehnuteľnosti/nehnuteľnostiam, do ktorej/do ktorých sa bude uskutočňovať dodávka Plnenia, vrátane tej/tých, v ktorej/v ktorých je umiestnené odberné zariadenie Objednávateľa, prípadne preukázať toto užívacie právo alebo súhlas vlastníka dotknutých nehnuteľností s ich užívaním.
  4. V prípade, že Objednávateľ uviedol v Špecifikácii alebo Zmluvnej špecifikácii požiadavku oslobodenia od spotrebnej dane v zmysle ustanovení Zákona o spotrebných daniach, je povinný preukázať najneskôr do prvého dňa začatia dodávky Plnenia na základe uzavretej Zmluvy skutočnosť, že je od spotrebnej dane v zmysle Zákona o spotrebnej dani oslobodený. Rovnako je povinný oznámiť bez meškania akúkoľvek zmenu týkajúcu sa svojho oslobodenia od uvedených spotrebných daní Dodávateľovi počas platnosti a účinnosti Zmluvy.
  5. Pri Zmene dodávateľa zemného plynu, sú účastníci trhu povinní postupovať v súlade s príslušnými ustanoveniami Energetických predpisov.

**Článok IX.**

**Sankcie**

* 1. V prípade, že Dodávateľ nedodrží dohodnuté odberové množstvá a čas plnenia stanovené v tejto zmluve, uhradí Objednávateľovi zmluvnú pokutu vo výške 0,05% z ceny nedodaného zemného plynu za každý začatý deň omeškania, dojednaním o zmluvnej pokute nie je dotknuté právo Objednávateľa na náhradu škody voči Dodávateľovi. Ak došlo k omeškaniu Dodávateľa z dôvodu pôsobenia vyššej moci (živelné pohromy, vojnový konflikt a pod.) neuplatní Objednávateľ voči Dodávateľovi zmluvnú pokutu.
  2. V prípade, že kupujúci neuhradí predávajúcemu faktúru v stanovenej lehote, dostáva sa do omeškania a je povinný zaplatiť predávajúcemu úrok z omeškania vo výške stanovenej podľa Nariadenia vlády SR č. 87/1995 Z.z. v neskoršom znení z fakturovanej ceny tovaru. Ak budú Objednávateľovi v plnení tejto povinnosti brániť okolnosti z pôsobenia vyššej moci, neuplatní Dodávateľ voči Objednávateľovi zmluvnú pokutu v dobu trvania vyššej moci.
  3. Dohodnuté zmluvné pokuty a úroky povinná strana uhradí strane oprávnenej do 30 dní odo dňa uplatnenia nároku.
  4. Zmluvné strany zhodne prehlasujú, že výška zmluvnej pokuty je primeraná, je v súlade so zásadou poctivého obchodného styku a je dohodnutá s prihliadnutím na význam zabezpečovaných povinností podľa tejto Zmluvy.

**Článok X.**

**Subdodávatelia**

* 1. V Prílohe č. 3 tejto Zmluvy sú uvedené údaje o všetkých známych subdodávateľoch Dodávateľa, ktorí sú známi v čase uzatvorenia tejto Zmluvy, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Dodívateľ je povinný písomne oznámiť Objednávateľovi akúkoľvek zmenu údajov o subdodávateľovi, a to do piatich pracovných dní odo dňa, kedy sa Dodávateľ dozvedel o tejto zmene.
  2. Ak v čase uzatvorenia tejto Zmluvy Dodávateľovi neboli známi subdodávatelia a Dodávateľ má v úmysle realizovať predmet tejto Zmluvy prostredníctvom subdodávateľa, Dodávateľ tak môže urobiť iba s predchádzajúcim písomným súhlasom Objednávateľa. Zámer realizácie predmetu tejto Zmluvy prostredníctvom subdodávateľa Dodávateľ bezodkladne písomne oznámi Objednávateľovi s uvedením údajov o subdodávateľovi a údajov o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia.
  3. K zmene subdodávateľa môže dôjsť len po jej odsúhlasení Objednávateľom. Dodávateľ je povinný najneskôr 5 pracovných dní pred dňom, ktorý predchádza dňu, v ktorom nastane zmena subdodávateľa, písomne oznámiť Objednávateľovi zámer zmeny subdodávateľa s uvedením identifikačných údajov pôvodného aj nového subdodávateľa, údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia (aktualizovaný zoznam subdodávateľov).
  4. Dodávateľ je povinný postupovať pri výbere subdodávateľa tak, aby náklady vynaložené na zabezpečenie plnenia predmetu Zmluvy boli primerané jeho kvalite a cene a tak, že subdodávatelia podieľajúci sa na plnení predmetu Zmluvy budú kvalifikovaní na svoje profesie vzťahujúce sa na plnenie tejto Zmluvy a budú mať potrebné oprávnenia a osvedčenia k plneniu predmetu Zmluvy.
  5. Dodávateľ je povinný zabezpečiť, aby jeho subdodávatelia mali splnené povinnosti ohľadom zápisu do registra partnerov verejného sektora v zmysle zákona o registri partnerov verejného sektora.

**Článok XI.**

**Reklamačné konanie**

* 1. Reklamácia je písomné podanie Objednávateľa adresované Dodávateľovi zemného plynu, ktorým sa Objednávateľ zemného plynu domáha najmä zodpovednosti Dodávateľa zemného plynu alebo príslušného PDS za nekvalitne dodané Plnenie a s tým súvisiace služby, pričom takýto stav trvá v čase uplatnenia reklamácie a zároveň Objednávateľ zemného plynu požaduje od Dodávateľa zemného plynu alebo príslušného PDS nápravu alebo náhradu za nekvalitné zabezpečenie dodávky a distribúcie zemného plynu do OM Objednávateľa zemného plynu. Účelom reklamácie je predovšetkým dosiahnuť, aby boli odstránené zistené nedostatky.
  2. Objednávateľ zemného plynu má právo reklamovať najmä:

a) kvalitu poskytnutého Plnenia a/alebo s tým súvisiacich služieb,

b) odpočet určeného meradla,

c) fakturáciu poskytnutého Plnenia a/alebo s tým súvisiacich služieb,

d) prerušenie alebo obmedzenie Plnenia a/alebo s tým súvisiacich služieb alebo iné zistené chyby súvisiace s poskytovaním Plnenia a/alebo služieb Dodávateľa elektriny/ plynu (ďalej len „**Predmet reklamácie**“).

* 1. Objednávateľ zemného plynu môže reklamáciu uplatniť písomne u Dodávateľa zemného plynu na korešpondenčnej adrese Dodávateľa a/alebo elektronicky na e-mailovej adrese Dodávateľa mu na tento účel oznámenej.
  2. Podanie, ktorým Objednávateľ zemného plynu uplatní svoje právo na reklamáciu, musí čitateľne obsahovať najmä identifikáciu Objednávateľa zemného plynu, presný popis s odôvodnením reklamácie, prípadne sprievodnou dokumentáciou a ďalšími skutočnosťami pre posúdenie reklamácie, identifikačné údaje týkajúce sa Predmetu reklamácie, identifikačné údaje reklamovanej faktúry, spolu s variabilným symbolom, ktorej sa týka a podpis oprávnenej osoby konať za Objednávateľa.
  3. Za deň prijatia reklamácie sa považuje deň prijatia reklamácie Dodávateľom. Dodávateľ toto prijatie reklamácie obratom Objednávateľovi potvrdí.
  4. Reklamácia musí byť uplatnená bez zbytočného odkladu po zistení nedostatkov.
  5. Ak je reklamácia uplatnená prostredníctvom emailu alebo faxom, Dodávateľ doručí potvrdenie o uplatnení reklamácie Objednávateľovi ihneď. Ak nie je možné potvrdenie doručiť ihneď, musí sa doručiť bez zbytočného odkladu, najneskôr však spolu s dokladom o vybavení reklamácie.
  6. Dodávateľ vybaví reklamáciu v čo najkratšom možnom čase, najneskôr však do 30 dní od uplatnenia reklamácie. Ak si prešetrenie reklamácie vyžaduje súčinnosť PDS alebo inej tretej strany, môže Dodávateľ predĺžiť lehotu na vybavenie reklamácie o ďalších päť dní. Dodávateľ doručí preukázateľným spôsobom Objednávateľovi písomný doklad o vybavení reklamácie.
  7. Reklamáciou nie je písomná žiadosť Objednávateľa o opravu formálnych náležitostí faktúry (napr. nesprávnej poštovej adresy, ktorú Objednávateľ spôsobil nedostatočnou súčinnosťou a pod.) a žiadosť o preskúšanie meradla.

**Článok XII.**

**Ukončenie rámcovej dohody**

* 1. Zmluvu na dodávku zemného plynu pred uplynutím dohodnutej doby platnosti možno ukončiť výpoveďou Objednávateľa, a to v prípade opakovaného neplnenia si zmluvných povinností Dodávateľa vyplývajúcich mu zo Zmluvy a v prípadoch uvedených v čl. IV ods. 4.8. Výpovedná lehota je dvojmesačná a začne plynúť prvým dňom kalendárneho mesiaca bezprostredne nasledujúcim po doručení písomnej výpovede druhej zmluvnej strane.
  2. Za podstatné porušenie povinností Objednávateľa sa považuje:

a) omeškanie Objednávateľa s úhradou akýchkoľvek peňažných pohľadávok Dodávateľa, ktoré boli vyúčtované v súlade so Zmluvou na dodávku zemného plynu a neboli Objednávateľom uhradené ani v dodatočnej lehote nie kratšej ako 30 dní, ktorú na tento účel Dodávateľ určil v písomnej výzve,

b) opakované neumožnenie prístupu k určenému meradlu ani po písomnej výzve Dodávateľa,

c) neoprávnený odber zemného plynu na OM Objednávateľa.

* 1. Za podstatné porušenie povinností Dodávateľa sa považuje:

a) opakované neoprávnené obmedzenie alebo prerušenie dodávky zemného plynu a s tým spojených Distribučných služieb do OM Objednávateľa,

b) omeškanie Dodávateľa s úhradou akýchkoľvek peňažných pohľadávok Objednávateľa vyplývajúcich zo Zmluvy na dodávku zemného plynu, pričom Dodávateľ ich neuhradil ani v dodatočnej lehote nie kratšej ako 30 dní určenej mu na tento účel v písomnej výzve Objednávateľa,

c) Dodávateľ v rozpore s čl. III ods. 3.1 písm. c) tejto zmluvy neprevezme za Objednávateľa zodpovednosť za odchýlku za OM Objednávateľa voči zúčtovateľovi odchýlok,

d) ak sa voči Dodávateľovi vedie konkurzné konanie alebo bol podaný návrh na začatie konkurzného konania, resp. návrh na začatie konkurzného konania bol zamietnutý z dôvodu nedostatku majetku alebo ak bolo voči Dodávateľovi začaté vyrovnávacie konanie alebo reštrukturalizácia,

e) Dodávateľ vstúpil do likvidácie,

f) Dodávateľ poruší povinnosti podľa článku X. bodu 2. až 5. tejto Zmluvy,

g) neodstránenie vád tovaru predávajúcim v lehote dohodnutej na vybavenie reklamácie.

* 1. V prípade podľa čl. IV ods. 4.8 tejto Zmluvy, ak k účinnej Zmene dodávateľa zemného plynu nedôjde ani do dvoch mesiacov od prvého dňa Zmluvného obdobia uvedeného v Zmluve na dodávku zemného plynu, je ktorákoľvek zmluvná strana oprávnená od Zmluvy na dodávku zemného plynu odstúpiť.
  2. V prípade ukončenia Zmluvy, resp. ukončenia odberu zemného plynu na OM Objednávateľa, sa Objednávateľ zaväzuje umožniť Dodávateľovi vykonať úkony súvisiace s ukončením dodávky zemného plynu a s tým súvisiacich distribučných služieb.

**Článok XIII.**

**Záverečné ustanovenia**

* 1. Táto Zmluva nadobúda platnosť dňom jej podpisu oprávnenými zástupcami obidvoch zmluvných strán a účinnosť dňom nasledujúcim po dni jej zverejnenia v CRZ.
  2. Táto Zmluva je povinne zverejňovanou Zmluvou v zmysle § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. Strany rámcovej dohody berú na vedomie a súhlasia, že táto rámcová dohoda vrátane všetkých jej súčastí a príloh bude zverejnená v súlade so zákonom o slobode informácií.
  3. V prípade, ak by sa ktorékoľvek ustanovenie tejto Zmluvy stalo neplatným, nespôsobuje to neplatnosť tejto Zmluvy ako celku.
  4. Zmluva je vyhotovená v štyroch (4) rovnopisoch v slovenskom jazyku, pričom Objednávateľ obdrží dva (2) rovnopisy a Dodávateľ dva (2) rovnopisy.
  5. Zmluvné strany vyhlasujú, že si túto Zmluvu pred jej podpisom prečítali, jej obsahu porozumeli a na potvrdenie toho, že obsah tejto Zmluvy zodpovedá ich skutočnej a slobodnej vôli, ju vlastnoručne podpísali.
  6. Ak Zmluva neustanovuje inak, akékoľvek zmeny a/alebo dodatky sa môžu vykonať iba na základe dohody obidvoch zmluvných strán, a to vo forme písomných a očíslovaných dodatkov k tejto rámcovej dohode podpísaných oprávnenými zástupcami obidvoch zmluvných strán.
  7. Práva a povinnosti zmluvných strán, ktoré nie sú upravené v tejto Zmluve, sa riadia príslušnými ustanoveniami Obchodného zákonníka a ustanoveniami iných všeobecne záväzných právnych predpisov Slovenskej republiky.
  8. Nedeliteľnou súčasťou tejto Zmluvy sú:
* Príloha č. 1 - Špecifikácia predmetu zákazky
* Príloha č. 2 - Štruktúrovaný rozpočet ceny
* Príloha č. 3 - Zoznam subdodávateľov

Za Dodávateľa: Za Objednávateľa:

V ....................... dňa ........... V Kremnici, dňa ..................

..................................................... .....................................................

meno, funkcia Ing. Vladimír Husárček, riaditeľ

Príloha č. 1 - Špecifikácia predmetu zákazky

Predmetom zákazky je zabezpečenie združenej dodávky zemného plynu pre potreby vykurovania a technologické účely (výroba pary na ohrev TÚV, pre potreby kuchyne a práčovne) odberateľa, prepravy a distribúcie zemného plynu, poskytovanie systémových služieb v kvalite garantovanej technickými podmienkami prevádzakovateľa distribučnej siete, vrátane prevzatia zodpovednosti za odchýlku odberateľa.

Predpokladaná celková spotreba zemného plynu na 6 mesiacov - zmluvné množstvo (ZM) je 2 152 500 kWh.

Zmluvné obdobie: od 01.01.2022 do 30.06.2022.

Podiel zo zmluvného množstva pre jednotlivé mesiace:

január - 28 %,

február - 24 %,

marec - 22 %,

apríl - 12 %,

máj - 8 %,

jún - 6 %.

Denné maximálne množstvo: 2 300 m3/deň

Počet odberných miest: 1

Číslo odberného miesta: 4101457104

POD kód (číslo miesta dodávky): SKSPPDIS000630021792

Druh tarify: veľkoodber

Nadmorská výška: 646 m

Tlak na HUP: 96 - 100 kPa

Charakter spotreby ZP z ročného množstva: TÚV - 25 %, para (pre potreby kuchyne, práčovne) - 25 %, vykurovanie - 50 %

Príloha č. 3 Zoznam subdodávateľov

**Zoznam subdodávateľov**

**Identifikácia Dodávateľa**

Obchodné meno:

Sídlo:

IČO:

Dodávateľ má v úmysle zadať plnenie, ktoré je predmetom rámcovej dohody nasledovným subdodávateľom:

|  |  |  |  |
| --- | --- | --- | --- |
| **Obchodné**  **meno** | **Sídlo/ miesto**  **podnikania** | **IČO** | **Meno, priezvisko, dátum narodenia, adresa pobytu osoby oprávnenej konať za subdodávateľa** |
|  |  |  |  |
|  |  |  |  |
|  |  |  |  |

V *(doplniť miesto),* dňa *(doplniť dátum)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Meno, priezvisko a podpis osoby oprávnenej konať za predávajúceho*